चलो अब वापस लौट चलें अपनी सबसे अनमोल कृति मानव का ऐसा विकास देखकर आज मेरा दिल भर आया । मुझे तो विश्वास ही नहीं होता कि यह वही धरती है जिसे ऋषि मुनियों ने अपने जप तप से पावन कर सोना बना दिया था । जहां जन्म लेने के लिये देवता क्या त्रिदेव भी सदा लालायित रहते हैं । जिसमें कभी मैंने राम, कृष्ण, बुद्ध बनकर जन्म लिया था । जहां मैंने गीता के रूप में लोगों को जीवन जीने की कला सिखायी थी, कर्तव्यपालन का अनूठा आदर्श प्रस्तुत किया था ।